En Portada | Sala infantil i juvenil Biblioteca Joan Triadú de Vic\nIela Mari, la revolució dels àlbums il·lustrats\nEl 5è Laboratori d’experimentació lectora de la Biblioteca Joan Triadú, que portava per títol Quatre caixes i un univers, va estar dedicat a l’obra de la dissenyadora i il·lustradora italiana Iela Mari (Milà, 1931-2014).\nIela Mari. Imatge: http://www.kalandraka.com\nAquesta autora (de soltera, Gabriela Ferraro), va revolucionar la il·lustració infantil durant els anys seixanta quan va publicar el seu llibre El Globito Rojo (1967). Va estudiar disseny a l’Acadèmia de Brera (Milà) lloc on va conèixer el seu marit Enzo Mari i amb qui va col·laborar en algun dels seus llibres. Tot i això, ella es considerava autodidacta. També va fer de professora a l’Escola de Disseny de Milà.\nSegons ella mateixa explicava, estava cansada de no trobar llibres apropiats pels seus fills i va començar a investigar amb el seu marit sobre la percepció visual dels nens més petits per intentar trobar un llenguatge adequat per als infants que encara no han après a llegir. A partir d’aquí va sortir publicat el seu primer llibre El Globito rojo, un àlbum il·lustrat que explicava sense paraules la història d’un globus vermell que s’anava transformant en altres objectes (una poma, una papallona, una flor, un paraigües…), utilitzant imatges de gran impacte, amb formes i colors molt bàsics, amb traços senzills però amb il·lustracions molt detallades.\nEl globito rojo. Imatge: http://www.kalandraka.com\nVa publicar un total de 9 llibres, tots ells amb característiques similars: històries circulars, imatges poètiques, il·lustracions molt detallades, de gran impacte però sense paraules o molt poques, fàcils d’interpretar pels nens i que conviden a reflexionar sobre la natura, el cicle de la vida i la quotidianitat, etc.\nEls llibres de Iela Mari han esdevingut clàssics de la literatura infantil i n’han gaudit diverses generacions de nens i nenes de molts països diferents sense notar el pas del temps, perquè les seves històries són atemporals, al marge de modes o tendències. El seu llenguatge visual ha suposat un punt i apart en els llibres pels més petits, una autèntica revolució dels àlbums il·lustrats.\nLlibres de Iela Mari a la Biblioteca Joan Triadú:\nAltres llibres de l’autora a les Biblioteques XBM:\nEtiquetat El globito rojo, Iela Mari, Iela Mari la revolució dels àlbums il·lustrats\nEtiquetat Alícia al país de les meravelles, Alícia al país de les meravelles: 150 anys, Lewis Carroll\n150 anys de Viatge al centre de la terra de Jules Verne\nEl dia 25 de novembre de 1864 es va publicar Viatge al centre de la Terra de Jules Verne. Una novel·la d’aventures i ciència-ficció en la línia de les que va escriure el seu autor, una gran amant de la literatura, els viatges i la ciència. Originalment es va escriure en francès i uns anys després de la seva publicació s’hi van afegir dos capítols més.\nJules Verne (Nantes, 1828-Amiens 1905) era fill d’una família benestant, que ja des de petit tenia ganes de viure grans aventures. Amb 11 anys es va escapar de casa per enrolar-se a un vaixell amb destinació a la Índia, però el seu pare ho va impedir quan Jules ja era dalt del vaixell. Va estudiar Dret a Paris però després d’acabar la carrera es va decantar per la literatura, la seva gran passió, fet que va suposar un daltabaix familiar i que el seu pare el deixés de finançar. En aquella època va sobreviure escrivint obres de teatre. Amb 34 anys va publicar Cinc setmanes amb globus, que va tenir un èxit sense precedents i el va fer famós immediatament. Això li va suposar signar un contracte amb el seu editor per 20 anys per publicar la sèrie Viatges extraordinaris dels quals van formar part algunes de les seves obres més conegudes: Viatge al centre de la terra, La volta al món en vuitanta dies, Miquel Strogoff, etc. Es va convertir en l’escriptor més popular d’Europa i les seves obres es van traduïr a molts idiomes. De fet, encara avui en dia és el segon autor més traduït del món, just darrera d’Agatha Christie.\nEs va casar amb Honorine Deviane Morel, una vídua mare de dues filles amb qui va tenir el seu únic fill, Michel Verne. De seguida, va perdre l’interès per la vida familiar i aprofitava qualsevol oportunitat per marxar de viatge, a explorar nous països. La seva acomodada situació va fer que molts d’aquests viatges els pogués fer en el seu propi vaixell. Amb 58 anys es va quedar coix a causa d’un tret a la cama que li va disparar el seu nebot, a qui s’havia negat a deixar diners. Es va veure obligat a abandonar els seus viatges i llavors es va dedicar a la política municipal a la ciutat d’Amiens, on residia. Va morir el 24 de març de 1905 a causa de la seva diabetis. El seu fill es va encarregar de supervisar la publicació de l’obra de Jules Verne que havia quedat inèdita.\nAvui en dia, Jules Verne es considera un escriptor de literatura científica, més que no pas de ciència-ficció com s’havia considerat en el passat. Li interessava molt la ciència i volia divulgar-la a través de les seves històries. Sovint es va anticipar a invents que poc temps després estarien a l’abast de tothom. Això passava perquè Verne estava totalment al dia de les innovacions i descobriments tècnics i científics i per aquest motiu a les seves obres hi apareixen helicòpters, submarins, naus espacials, ascensors, motors elèctrics o fins i tot internet.\n150 anys després d’haver-la escrit, Viatge al centre de la terra continua sent una de les obres més imaginatives de Jules Verne i de les poques que els científics d’avui en dia no han pogut reproduir. El protagonista de Viatge al centre de la terra és el professor alemany Otto Lidenbrock, que descobreix un escrit del s.XII on s’afirma que el savi islandès Arne Saaknusseumm ha aconseguit arribar al centre de la terra. El professor Lidenbrock decidirà repetir els seus passos seguint les explicacions del document per fer la mateixa gesta. En aquest projecte l’acompanyaran del seu nebot Axel i del guia islandès Hans. Primer de tot hauran de viatjar a Islàndia i arribar fins el volcà Snaefells des d’on iniciaran les seves fantàstiques i perilloses aventures.\nDels llibres de Jules Verne se n’han fet infinitat d’adaptacions per al cinema i la televisió. De Viatge al centre de la terra n’hi ha hagut més de sis, però les més conegudes han estat la versió de 1959 protagonitzada per James Mason i, ja més recentment, la del 2008 protagonitzada per Brendan Fraser.\nJules Verne a la Biblioteca Joan Triadú de Vic\nLa volta al món d’en Gènius, catàleg infantil de la XBM\nPàgina web de la Societat Catalana Jules Verne (SCJV)\nEtiquetat 150 anys de Viatge al centre de la terra, Jules Verne, Viatge al centre de la terra\nEtiquetat 50 anys del clàssic Charlie i la fàbrica de xocolata, Charlie i la fàbrica de xocolata, Roald Dahl\nRoser Capdevila, 75 anys i una exposició.\nRoser Capdevila, il·lustradora i creadora de les conegudíssimes Tres bessones celebra, avui el seu 75è aniversari. Aquest fet coincideix amb l’exposició Llapis… i acció! Roser Capdevila dibuixa que fa un recorregut per la seva prolífica trajectòria al Palau Robert de Barcelona fins el dia 27 d’abril de 2014.\nCartell de l’exposició al Palau Robert de Barcelona\nRoser Capdevila amb les seves filles.\nImatge: Palau Robert. Barcelona\nLa Roser va estudiar Belles Arts a l’Escola Massana de Barcelona. En un principi, però, va estar un temps a la docència i més endavant va crear una empresa de disseny, confecció i estampació de roba per a la llar amb la seva germana. A partir dels anys 80 va començar a dedicar-se a la seva autèntica vocació, il·lustrar i escriure. El conte La cosidora (1981) es considera l’inici de la seva carrera com a il·lustradora i amb aquesta obra va ser finalista del Premi Apel·les Mestres a l’edat de 41 anys.\nOriginals de la Bruixa Avorrida.\nSom les tres bessones (1983) és el primer conte d’aquests personatges, ara tan coneguts, on la Roser Capdevila explica les seves vivències arran del naixement de les seves filles Helena, Teresa i Anna l’any 1969. L’exposició al Palau Robert es fa, també, per commemorar els 30 anys de la publicació del primer conte de Les tres bessones. A partir de l’any 1985 va començar a aparèixer el personatge de la Bruixa Avorrida a les seves històries, inspirat en una mestra de la infància de la Roser que la castigava per dibuixar a classe. El gran èxit de Les tres bessones, amb les seves històries traduïdes a 35 idiomes, va fer que l’any 1990 es convertís en una sèrie d’animació de la mà de la productora Cromosoma, esdevenint un gran èxit internacional. Les històries de les bessones es van poder veure a 158 països i el món de Les Tres bessones va créixer de manera exponencial: es va crear sèries independents com la que protagonitzava la Bruixa Avorrida i també Les Tres bessones bebès, amb històries quotidianes pensades per als més petits, a més a més de crear-se jocs per ordinador i tota mena de productes multimèdia i de marxandatge.\nUn capítol de Les tres bessones.\nPerò a més a més, Roser Capdevila és autora d’altres personatges, com la girafa Palmira que condueix una vespa, li encanta la música i es considera un alter ego de la seva autora, la cangur Estefania, la vaca Melodie, la gallina Gatinette o el be negre amb potes rosses. És autora de més de 300 títols publicats a diferents països, alguns encarregats directament d’editorials de França, Alemanya, Àustria, Itàlia, Canadà, Bèlgica i Japó. I es dóna el cas que algunes d’aquestes obres han restat inèdites a Catalunya. El gran èxit de Les tres bessones ha eclipsat, en alguns moments, tota aquesta altra faceta de l’escriptora i il·lustradora barcelonina i que també ha tingut gran reconeixement internacional (les històries de la girafa Palmira, creades l’any 1984 continuen, avui en dia, reeditant-se al Japó).\nAlguns llibres de la Roser Capdevila en alemany, japonès i francès\nL’any 2005, la Roser va tenir un greu accident que li va suposar una pèrdua important de visió. Des de llavors ha deixat de dibuixar de manera professional però després una llarga recuperació torna a tenir la mateixa il·lusió i energia d’abans.\nDurant tots aquests anys d’intens treball, ha obtingut els més grans reconeixements per a la seva dedicació al món de la il·lustració i el llibre infantil com el Premi d’il·lustració de la Generalitat de Catalunya (1984), el premi Möebius pel Cd-Rom Jugar i aprendre (1997), el Premi Nacional de l’Àudiovisual del Departament de Cultura de la Generalitat de Catalunya (1999), Medalla Francesc Macià del Departament de Treball (2002), la Creu de Sant Jordi de la Generalitat de Catalunya (2004), el Premi Trajectòria del Gremi d’Editors de Catalunya (2005), el Medalla d’or de la Ciutat al mèrit artístic de l’Ajuntament de Barcelona (2006) i la Medalla d’honor del Parlament de Catalunya (2010). Profundament agraïda per aquests reconeixements i per l’estimació popular, l’any 2011 va decidir va donar a la Biblioteca de Catalunya més de 3.000 originals perquè forméssin part del seu fons.\nDocuments de Roser Capdevila a la Biblioteca Joan Triadú de Vic.\nEtiquetat La bruixa avorrida, La gallina Gatinette, La girafa palmira, Les tres bessones, Llapis i ...acció! Roser Capdevila dibuixa, Roser Capdevila


La immigració ha evitat que el Berguedà perdi més de 6.000 habitants en 35 anys | Aquí Berguedà\nLa immigració ha evitat que el Berguedà perdi més de 6.000 habitants en 35 anys\n21 gener 2020 16:27\nEl Berguedà té uns mil habitants menys que fa 35 anys, però la població s’ha mantingut més o menys estable, rondant els 40.000 habitants, gràcies en gran mesura a la immigració. El saldo migratori al Berguedà és generalment positiu cada any, és a dir, hi ha més immigrants que venen a viure a la comarca que no pas emigrants que en marxen. Però la tendència migratòria positiva xoca amb el mal balanç de defuncions i naixements que la comarca arrossega des de mitjans dels 80.\nAquest dimarts el periodista Francesc Galindo contrasta a Regió7 que Manresa ha tingut més naixements que defuncions en 14 dels últims 20 anys. El rècord va ser l’any 2008, amb gairebé mil parts a la capital del Bages. Al Berguedà, però, el creixement vegetatiu ha experimentat una tendència radicalment oposada.\n180 defuncions més que naixements cada any\nDes de 1986 la comarca té més defuncions que naixements, segons dades extretes de l’Institut d’Estadística de Catalunya (IDESCAT). Tant és així que el 2017 hi va haver més del doble de defuncions que no pas naixements; i l’any següent, el 2018, la fita gairebé es va repetir: 254 naixements per 503 defuncions.\nEl Berguedà hauria perdut uns 180 habitants de mitjana, cada any, des del 86, si no fos per la immigració. De fet, sense les migracions i tenint en compte aquest creixement vegetatiu ininterrompudament negatiu des del 86, a dia d’avui la comarca se situaria per sota els 35.000 habitants. Ni més ni menys que 6.081 empadronats menys que a finals del 86.\nUn segle XXI de moviments migratoris\nEl saldo migratori ha estat positiu en quinze dels últims vint anys a la comarca. Només entre el 2010 i el 2015 es van registrar més emigrants que immigrants, coincidint també amb els anys més durs de la crisi econòmica. En la resta d’anys, des del 2000, la comarca sempre ha guanyat entre 100 i 700 habitants anuals gràcies als moviments migratoris.\nPoblació cada cop més envellida\nEl despoblament no existeix en línies generals, però la població envelleix. El 2019 hi havia uns 5.500 nens i nenes menors de 15 anys a la comarca, uns 1.500 menys que 35 anys enrere. En canvi, a l’altre extrem, l’any passat hi havia unes 9.600 persones més grans de 65 anys, que suposen un augment important respecte les 7.000 que hi havia a mitjans dels 80.\ndades defuncions demografia migracions naixements


XI Open Internacional Catalunya de Pitch & Putt 2017 al P&P Sant Cebrià\nEts a: Inici Notícies FIPPA Notícia id 31494\nInscripcions provisionals al XI Open Catalunya (fase prèvia)\nInformació de properes competicions FIPPA\nResultats finals a l'International Pairs 2016\nResultats provisionals al International Pairs 2016\nFase prèvia del 7 al 9 d'abril. Inscripcions a la fase prèvia a partir del 20 de març de 2017\nXI Open Catalunya de Pitch & Putt 2017\nEl 22 i 23 d’abril es jugarà al Pitch & Putt Sant Cebrià el XI Open Internacional Catalunya de Pitch & Putt. S’espera la presència de molts jugadors de diferents associacions i federacions de la FIPPA a més d’un nombrós grup de jugadors de la FCPP.\nEn les edicions anteriors els guanyadors van ser Marçal Moré amb 3 títols en el 2008 a HCP1, 2011 a Mas Pagès i 2012 a Papalús de Lloret de Mar. L’irlandès Liam O’Donovan amb 2 títols en el 2013 a l’Ampolla i en el 2015 a Lleida. Amb 1 títol, l’irlandés William Buckley en el 2004 a Teià, Joan Poch en el 2009 a Lleida, Marc Garcia en el 2010 a Sant Cebrià, Jordi Saborit en el 2014 a Teià i el darrer guanyador en el 2016 va ser Dani Giménez a Roc 3.\nDivendres 21 d’abril jornada d’entrenaments.\nDissabte 22 d’abril 36 forats.\nDiumenge 23 d’abril 18 forats i cerimònia de cloenda de l’Open.\nDel 7 al 9 d’abril es jugarà la fase prèvia. Cada dia de la fase prèvia hi haurà una sortida i en cas de que s’ocupin totes les places de les tres sortides s’obriran més sortides.\n- Divendres 7 d'abril a les 16:00\n- Dissabte 8 d'abril a les 09:00\n- Diumenge 9 d'abril a les 09:00\nHi haurà un mínim de 45 places per jugar l’Open pels primers classificats de la fase prèvia. Aquest nombre de places pot augmentar en funció de la inscripció de jugadors d’altres associacions. Per a inscriure’s a la fase prèvia es pot fer on-line a www.pitch.cat pels jugadors registrats. Es pot escollir dia i hora si hi ha places lliures. Les inscripcions per la fase prèvia s’inicien el 20 de març a les 0:00h i finalitzen el 5 d’abril a les 24:00 h. Si queden places lliures s’acceptaran inscripcions en el mateix camp passat el dia 5.\nEl Comitè Organitzador de l’Open ha decidit que els següents jugadors tinguin plaça directa per a jugar l’Open 2017 sense jugar la fase prèvia són:\n- El guanyador absolut scratch del Rànquing EPPA 2017.\n- La guanyadora femenina scratch del Rànquing EPPA 2017.\n- El guanyador sènior scratch del Rànquing EPPA 2017.\n- El jugador millor classificat del Rànquing juvenil de cada zona després de la 4a prova 2017\n- El guanyador del Campionat de Catalunya Absolut 2016. Jaume Vidal\n- El guanyador del Campionat de Catalunya Matxplay 2016. Marçal Moré\n- El guanyador del X Open Internacional Catalunya 2016. Dani Giménez\n- 3er Classificat\n- 4rt Classificat\n- 5è Classificat\n- 3a Classificada\n- Campió o Campiona\n- 1er classificat 500 €\n- 2on classificat 400 €\n- 3er classificat 300 €\n- 4rt classificat 200 €\n- 5è classificat 100 €\n- 1er classificat 200 €\n- 2on classificat 100 €


El secretari general d'Esquerra Republicana de Catalunya, Joan Puigcercós, s'ha mostrat satisfet amb l'entrevista d'una hora i quart que ha tingut amb José Luis Rodríguez Zapatero per analitzar l'alto el foc d'ETA. Segons Puigcercós, que ha ofert el ple suport d'ERC a l'executiu, el president espanyol li ha garantit que s'obre un procés polític.\n06/04/2006 - 06.19 Actualitzat 06/04/2006 - 19.14\nERC ha ofert el seu suport incondicional al govern espanyol davant la nova situació creada arran de l'alto el foc permanent d'ETA. Joan Puigcercós ha assegurat al president espanyol que el seu partit estarà "sempre al seu costat", donant suport a qualsevol iniciativa de pau que emprengui.\nEsquerra també ha defensat davant José Luis Rodríguez Zapatero l'acostament de presos d'ETA i que l'esquerra abertzale participi en les eleccions, sempre respectant la llei. Alhora, ha instat l'esquerra abertzale a fer un reconeixement sobre les víctimes del terrorisme. Des del govern central, però, s'insisteix que l'única via és que Batasuna torni a la legalitat.\nZapatero convocarà el Pacte Antiterrorista abans d'informar el Congrés sobre el procés de pau\nZapatero i Rajoy refan les seves relacions per aconseguir la fi d'ETA\nERC dóna suport a Zapatero


Tropes nord-americanes s´enfronten a kurds rebels del PKK - Indymedia Barcelona\nTropes nord-americanes s´enfronten a kurds rebels del PKK\nper KIo\t 10 nov 2003\nSegons BBC international, tropes dels EUA han tingut enfrontaments amb guerrillers del Partit dels Treballadors del Kurdistan PKK amb base al nord de l´Irak. Militars nord-americans confirmarien que "s´ha intercanviat foc amb forces desconegudes".\nEl ministeri d´assumptes exteriors de Turquia diu que les forces dels EUA s´havien enfrontat amb rebels del PKK.\nSi es confirmés, seria el primer enfrontament armat conegut entre l´exèrcit nord-americà i el PKK\nUn portaveu de la US 101st Airborne Division, amb base a Mosul (Kurdistan iraquià), diu que l´incident va succeir a prop de Dahuk, a 15 km de la frontera entre l´estat turc i l´iraquià.\nTurquia i els EUA han acordat un pla d´acció per erradicar el PKK, els quals pensen que aquesta guerrilla kurda té sobre els 5000 simpatitzants visquent al nord de l´Irak.\nNo s´han donat detalls d´aquest pla d´acció contra el PKK. Desde que els EUA ocupéssin l´Irak, Turquia ha estat pressionant Washington a prendre accions contra aquest grup revolucionari.\nL´estat turc i el PKK porten en guerra més d´una dècada. Més de 30000 kurds han estat assassinats, i més d´1 milió de persones obligades a deixar les seves cases al Kurdistan controlat per Turquia. El PKK troba refugi de l´exèrcit turc a les muntanyes de l´altra banda de la frontera, ara sota control dels EUA.\nRe: Tropes nord-americanes s´enfronten a kurds rebels del PKK\nper Llibertat Kurdistàn\t 10 nov 2003\nNo deien que l'alliberament dels Kurds era un motiu bàsic per l'invasió de l'Irak? Perque no envaiexen també Turquía, que ha assassinat com a mímim tants kurds com Saddam Hussein? Es clar, es que no son terroristes perque son dels bons, son dels obeeixen. No com els kurds...


Sánchez sotmetrà al criteri de la militància del PSOE qualsevol acord per formar govern - Diari La Veu\nEscriba el número 746637\nSánchez sotmetrà al criteri de la militància del PSOE qualsevol acord per formar govern\nProva de desactivar les dures crítiques a la possibilitat d'assolir acords amb Podemos\n30 gener 2016 01:00h\nEl secretari general del PSOE, Pedro Sánchez.\nEl secretari general del PSOE, Pedro Sánchez, ha promès aquest dissabte al Comitè Federal del PSOE que "totes les negociacions que es puguen obrir" entre els socialistes i altres formacions per a la confirmació d'un govern "progressista i reformista" seran "en obert i amb llum i taquígrafs", i qualsevol eventual acord tindrà "tots els filtres i garanties possibles" perquè se sotmetrà no només a la ratificació del Comitè Federal del PSOE, sinó que també "farem una consulta a la militància del partit socialista".\nSánchez prova de desactivar d'aquesta manera les veus crítiques del seu partit que en els dies previs a aquest Comitè Federal han expressat dures crítiques a la possibilitat d'assolir acords amb Podemos.\nEl líder dels socialistes ha advertit també que les negociacions no aniran de "cadires", sinó de "programa, programa i programa", i ha reiterat que no contempla de cap manera fer possible un govern del PP.\nEl Comitè Federal del PSOE també ha aprovat aquest dissabte el calendari del pròxim Congrés del partit que elegirà el nou secretari general.\nSerà els dies 21 i 22 de maig, de manera que podria tenir lloc abans que una possible convocatòria electoral. Sánchez concorrerà a les primàries, que començaran el 8 de maig.\nPsicòleg Intern Resident\nEscriba el número 849011


Associacions veïnals clamen contra el “fracàs” de la Taula de Residus\nL’AMB modifica la taxa de residus per fer-la més justa\nAquest organisme de l'Ajuntament de Terrassa es tornarà a reunir el 26 de març, però ho farà sense diverses entitats veïnals\nDiverses associacions veïnals de Terrassa han protestat contra la convocatòria de la Taula de Residus, per part de l’Ajuntament de Terrassa, del pròxim dia 26 de març. Les entitats veïnals van anunciar al gener que marxaven i abandonaven aquesta taula “per la seva inoperància i per la manca d’efectivitat a l’hora de dur a terme els seus objectius en els temes de la neteja i gestió de residus”. Els veïns lamenten que l’Ajuntament vulgui donar “normalitat” a una Taula que consideren que “ja no té sentit” i que parlarà de fer “balanç” tot i que ho farà sense bona part dels seus representants. Hi haurà poca participació municipal, per tant, en una taula que “havia de ser el màxim de participada”.\nJa al febrer, cap associació veïnal va acudir a la reunió convocada per l’equip de govern del consistori. “Això no és més que un altre mostra de la manca d’insensibilitat, farsa i manca de respecte amb les entitats veïnals i amb la ciutadania, que es té amb aquest tema i que només es vol aparentar i difondre un relat polític amb resultats reals, que es puguin visualitzar al carrer, molt pobres”, critiquen des de l’AV Barri Segle XX. Aquesta associació confiava trobar una “major evidència a la neteja de la ciutat i millors resultats en la recollida selectiva, on no es complirà cap objectiu tot i l’alta inversió de recursos econòmics”.\nL’AV Barri Segle XX reclama que se segueix sense elaborar cap esborrany del contracte-programa; que el Pla de prevenció i gestió de residus de la ciutat tampoc s’ha aprovat i que tampoc s’ha fet l’auditoria de gestió d’Eco-Equip, entre d’altres qüestions. “Esperem que es recuperi la sensibilitat amb la recollida de residus i neteja de la ciutat en el proper mandat i es fixi un Pla a mig i llarg termini que permeti anar veient la Terrassa Neta que volem”, conclouen.\nAV Segle XX Terrassa


Cine-poema o poema fet cine, sobre una vida on sembla que no passa res, llevat del pas de la vida, del pas del temps. El protagonista, un conductor d'autobús que té una rutina molt marcada i que aprofita les estones lliures per escriure poesia.\nJim Jarmusch ens ha fet un regal magnífic amb aquesta pel·lícula. La protagonitza un conductor d’autobús que té una rutina molt marcada i que aprofita les estones lliures per escriure poesia. Es lleva cada dia a la mateixa hora, fa un petó o acaricia la seva dona, esmorza, va a la central d’autobús i abans d’engegar-lo escriu un poema, sempre interromput per un company de feina que té molts problemes. Mentre fa el recorregut per la ciutat que es diu com ell, Paterson, escolta els fragments de conversa dels que transporta. Acaba la feina, torna cap a casa, posa bé el pal de la bústia, es troba amb la seva dona que sempre el sorprèn amb alguna creació culinària o amb unes cortines molt originals, conversen, ell valora les novetats que sempre té la dona preparades i ella insisteix que ha de publicar els versos que escriu.\nEn aquest detall ens adonem que s’estimen per sobre de tot. Treu a passejar el gos, aprofita per fer una cervesa al bar -sempre al mateix bar- la fa petar amb el cambrer o amb algun client i torna cap a casa. De tot aquest ritual en Paterson trobarà els poemes que escriu en una llibreta. Els poemes són bons, molt bons, perquè sorgeixen de la quotidianitat aparentment més senzilla, tan senzilla que fins i tot una nena pot escriure uns versos que perduraran per sempre més.\nI no passa res més, llevat d’un incident greu que no us avanço, però que donarà encara més sentit a tota la seva feina després de la conversa que manté amb un japonès que apareix per la ciutat a la recerca dels records d’un poeta nascut allí i que admira.\nQuin sentit tenen aquestes accions repetides, sense massa canvis? Doncs per il·lustrar que un poema té un ritme marcat per pauses i síl·labes fortes i febles i en aquest trajecte anem descobrint, sentint, fent nostre el ritme del poeta protagonista i de les seves creacions.\nCine-poema o poema fet cine, com més us ho estimeu, però no us perdeu aquesta meravella interpretada magistralment per Adam Driver.\nUna vida on sembla que no passa res, llevat del pas de la vida, del pas del temps. Què més podem demanar?


Xixona prepara l'edició de la Fira de Nadal més llarga de la seua història\n20 maig Llegir més\nDes de Xixona a Brussel·les, passant per Alacant, València o Madrid, els promotors pretenen incidir en el missatge que “el torró és un aliment sa i nutritiu que es pot consumir tot l'any, no sols per Nadal”, indica Ferrer, que també assegura que estan preparant col·laboracions amb xefs de prestigi i blogs gastronòmics amb l'objectiu de desestacionalitzar el seu consum.\nAixí mateix, l'Ajuntament està preparant una edició especial del Tapeando con Turrón por Jijona, que tindrà lloc el mes de novembre i serà un atractiu més dels actes de celebració del Dia Mundial del Torró.\nA l'acte de presentació que ha tingut lloc en la plaça central de l'estand de la Generalitat Valenciana en Fitur, han assistit el director general de Turisme de la Generalitat València, Herick Campos, el conseller de Política Territorial, Obres Públiques i Mobilitat, Arcadi España, i el secretari general del Consell Regulador de la IGP Xixona i torró d'Alacant, Federico Moncunill, entre d’altres.\nIsabel López ha explicat que la proclamació del Dia Mundial del Torró forma part d'una estratègia global de l'Ajuntament per a afavorir el creixement econòmic del municipi i l'impuls turístic. "Estem treballant en les bases del que serà la futura Ruta del Torró, que vertebrarà en un experiència única tot el que Xixona pot oferir al visitant, des de les visites a les fàbriques de torró fins a un passeig pel nucli antic, al mateix temps que es disfruta de la nostra oferta gastronòmica i comercial".\nEl nou pla turístic de Xixona és una aposta municipal pel turisme industrial, sostenible i de qualitat que s'ha iniciat ja amb la primera fase del projecte de rehabilitació del castell de Xixona -en la qual s'han invertit 1,7 milions d'euros- i que contempla accions tan ambicioses com la creació de l'alberg més gran de la Comunitat Valenciana amb més de 100 places, la posada en marxa d'un Museu d'Història de Xixona i un punt de recepció de turistes, entre altres projectes.\nL'Ajuntament també aposta per la revalorització del patrimoni natural i ambiental, a través de l'impuls de senderes BTT i rutes de senderisme com la “Senda dels ametlers en flor”, un espectacle de bellesa autòctona que pot disfrutar-se des de finals del mes de gener, quan els ametlers comencen a florir.\nLa senda coincideix amb el traçat del PR-CV 270 i discorre per les faldes de la Carrasqueta, des del parc de Sant Antoni fins al Pou de la Neu, regalant al visitant una experiència única i unes vistes privilegiades.\n" data-title="Xixona presenta en FITUR el Dia Mundial del Torró ">\nXixona presenta en FITUR el Dia Mundial del Torró\n2a FASE ET FORMEM XIXONA 2021:\n18 maig Llegir més\nExposició Publica Pressupost, Plantilla i modificacions de crèdit núm 7, 8 i 10\n14 maig Llegir més\nProva extraordinària de nivell C1\n13 maig Llegir més\nVoluntariat forestal 2021\n10 maig Llegir més\nLa seu electrònica ja està de nou operativa\n06 maig Llegir més\nProcés selectiu agents de Policia Local per torn de mobilitat\n05 maig Llegir més\n04 maig Llegir més\n03 maig Llegir més


El Cercle Opina: Un nou impuls polític | Cercle d'Economia\nEl Cercle Opina: Un nou impuls polític\nSom a l’inici del nou cicle polític, iniciat a Catalunya després de les darreres eleccions autonò- miques i a Espanya després de les recents eleccions legislatives.\nA Catalunya, el nou Govern sorgit del pacte tripartit entre PSC, Esquerra i IC-Verds, ha suposat la fi d’una llarga etapa d’hegemonia de governs de CiU, sota la presidència de Jordi Pujol, i ha comportat la conformació d’una alternativa de govern, la acció del qual es troba encara en els seus inicis.\nA Espanya, el resultat electoral ha implicat la fi d’un període de vuit anys de govern del Partit Popular, sota la presidència de José María Aznar, i l’accés al poder del Partit Socialista.\nAquesta doble renovació parlamentària, que constitueix per si mateixa un fet de gran relle- vància, coincideix amb una conjuntura nacional i internacional que atorga una transcen- dència històrica al moment actual, ple de possibilitats però, també, ple d’incerteses. Per tot això, és un fet habitual trobar referències freqüents –a tota mena de fòrums i debats– a la neces- sitat urgent de conformar un nou ordre mundial, com també a l’oportunitat de desenvolupar i aprofundir en la millora de les nostres institucions.\nUn nou impuls polític (pdf, 118 KB)


Parc de les Olors de Prat de Sala\nviurealspirineus 11:51 01/09/15\nA Catalunya hi ha un total de quinze parcs distribuïts per diverses comarques, que funcionen en xarxa; a cada parc es fa un cultiu adaptat a les seves característiques tant de l’espai disponible com de les condicions climàtiques. A l'Alta Ribagorça hi trobem el Parc de les Olors Prat de Sala, de Vilaller, portat per la Monique Climent. Es tracta d'una finca de conreu de plantes aromàtiques i medicinals amb les quals fa infusions, condiments, etc. També organitza tallers, cursos i visites guiades.\nparc sala olors prat\nEl Parc de les Olors “Prat de Sala” de Vilaller. Font: Oficina Comarcal del DAAM a l'Alta Ribagorça.\nEl Parc de les Olors de Prat de Sala correspon a una finca pròpia de la muntanya pirinenca catalana, amb una mica de bosc i unes feixes de prat de dall embolcallades per vegetació espontània que fan de tanca natural. El jardí visitable i productiu s’ha situat a la feixa més baixa que també és la més gran. Amb el disseny que s’ha fet del jardí s’ha tractat de fer una intervenció mínima en el paisatge. Tot respectant la forma del camp, s’han organitzat els parterres a mode de les varetes d’un gran ventall. La resta dels espais s’han deixat amb el prat natural segat, que serveix d’estructura d’amplis camins que alhora es continuen dallant i aprofitant-ne l’herba com aliment per al petit ramat d’ovelles.\nPreocupats pel procés d’abandó a què estava abocada la finca familiar Prat de Sala de Vilaller, la Monique Climent i la seva família van veure en el projecte de la Xarxa Parc de les Olors un model de desenvolupament rural i un mode d’activitat econòmica que afavoreix una gestió sostenible i innovadora de la finca. Suposa una implicació professional però també ho plantegen com a projecte familiar. En ser un projecte de multiactivitat (producció, divulgació, comercialització..) permet que els diferents membres de la família s’hi impliquin en l’àmbit que més els pot agradar o en el que el temps i les altres activitats els permetin.\nAl Parc s’hi conrea l’àrnica (Arnica montana), és una planta medicinal de la gran i diversa família de les asteràcies (la calèndula o boixac també és d’aquesta família), que es troba de manera espontània a les muntanyes d’Europa Occidental i a Catalunya la trobem reduïda a les terres de més de 1.500 m. d’alçària del Pirineu català. Actualment és una espècie protegida del Parc de l’Alt Pirineu. Per cultivar-la requereix de terres més aviat àcides, certa altitud (més de 1.000 m.) i força humitat. Per això hi creix força bé al Parc de les Olors de Prat de Sala, on es preveu de fer-hi un cultiu força significatiu d’aquesta planta.\nA més dels productes de la Xarxa Parc de les Olors, amb les nostres plantes (menta, estèvia, estragó, romaní) elaboren infusions, condiments i altres productes d’elaboració artesana que podreu comprar a l’agrobotiga que està al propi Parc.\nLes activitats que ofereix el Parc són visites guiades concertades (amb tallers per a menors d’11 anys), pícnics, visites i tallers escolars de primària, secundària i cicles formatius, tallers i xerrades.\n'Diario de un Cuarentón', a la Fonda Mas de Vilaller


Laporta encara no ha 'netejat' del tot la petjada del passat de les oficines del club - El triangle\nLaporta encara no ha ‘netejat’ del tot la petjada del passat de les oficines del club\nEn el departament de Business Intelligence, BLM i l'àrea de premsa fins i tot sobreviuen executius de confiança i de pes en l'administració de Bartomeu que s'han tornat 'invisibles' i han eludit fins ara passar per recursos humans\nLa neteja executiva realitzada per Joan Laporta des de la seva presa de possessió el 17 de març de 2021 ha estat selectiva, discriminatòria i molt definida a favor del desmantellament de les estructures heretades de la directiva anterior de Josep Maria Bartomeu. Després, amb el pas del temps i de les especials circumstàncies d’un inici de mandat extraordinàriament agitat, amb massa convulsions internes, també es va produir un segon sedàs de personal fins a buidar els despatxos i l’organigrama no sols d’aquest passat tan compulsivament perseguit pels nouvinguts sinó també dels empleats clau situats de manera estratègica per l’ex CEO Ferran Reverter.\nEsborrar la petjada de Reverter ha resultat, per descomptat, més senzill i ràpid, encara que no menys costós segons els tipus de contracte i les condicions pactades en un moment d’una certa alegria en la contractació de llocs clau que havien de perdurar en el temps i de consolidar un nou estil de gestió.\nA la pregunta sobre si, finalment, encara queden càrrecs ocupats per persones de confiança del passat, executius de diferent rang que mantinguin una certa responsabilitat i comandament en les seves respectives àrees, la resposta és que encara és possible trobar comptades excepcions i petits territoris de la resistència on no ha arribat aquest raspat tan contundent.\nHi ha hagut, en efecte, supervivents que o bé han aconseguit tornar-se invisibles o bé no han estat detectats encara per la ‘gestapo’ laportista, implacable fins i tot amb aquells que van intentar saltar d’un vaixell a un altre en un primer moment i van arribar a creure’s que seguirien al capdavant dels seus departaments, protegits per un president que els abraçava i elogiava pels passadissos. L’endemà d’aquesta abraçada queien fulminats per ordre de recursos humans.\nVa ser el cas de Paco Latorre (Barça Studios), de Javier Sobrino (Pla Estratègic) o el mateix Guillem Graells (Marca). També van ser abatuts, i en poc temps, fins a dos directors de BLM, Joan Carles Raventós i Jordi Balsells, igual que els veterans de l’àrea social Joan Camps, Sonia Domenech, o Rubén Bonastre mentre semblava no tenir fi el serial de sortides de l’àrea comercial, començant per Xavi Asensi, que se’n va anar abans de les eleccions. El seu presumpte substitut, Cinto Arjam, va acabar renunciant abans d’assumir el càrrec quan va entendre que aquest era una posició i responsabilitat que que li venien grans. Va patir tremolors i va optar per a treballar-se la seva pròpia palanca com una agència de serveis externa. El triat finalment, Jordi Camps, va optar per dimitir abans que viure en l’infern en què s’han convertit les oficines del club. El lloc segueix vacant amb les funcions repartides confusament.\nLa història s’ha repetit al capdavant de la seguretat (Ferran López i Lluís Venteo) i en l’àrea de Compliance (Xavier Mas, fitxatge de Reverter, per Sergi Atienza, procedent del despatx professional de Laporta).El cas de BLM, curiosament, ha acabat amb el rescat de Josep Maria Messeguer, un vell ‘rocker’ executiu de la classe mitjana de Rosell i de Bartomeu, un empleat molt veterà en el qual concorren, després del seu recent nomenament com a responsable de BLM, circumstàncies molt especials, com que també és un llegendari del Comitè d’Empresa del FC Barcelona i que, per edat, es troba molt a prop de la jubilació en un moment i conjuntura en la qual BLM està a punt de modificar la seva propietat, si més no el 49% en cas de consumar-se la venda d’aquest actiu després de l’assemblea del 16-J.\nHa passat més desapercebuda, d’altra banda, la sorprenent continuïtat de l’estructura del departament de Business Intelligence, una consultoria interna especialitzada en anàlisi i estudis de mercat amb una merescuda bona reputació, prestigi i eficiència en la seva principal comesa d’oferir un suport 360º a l’àrea comercial. Encara que petita, l’oficina de Business Intelligence (BI) s’havia consolidat com un servei clau i imprescindible en els temps de Bartomeu. Protagonisme i pes que ha anat perdent dins de l’organització amb l’arribada de Laporta, principalment pel fet que la majoria de les consultes, anàlisis i suggeriments de BI no encaixaven o discrepaven dels projectes i objectius de la nouvinguda administració.\nEl nou staff va deixar de comptar amb la seva assistència de manera progressiva i pràcticament del tot a partir que el mateix president i el seu nucli dur van assumir més i més funcions executives. Es donava per fet que, com a la resta de les àrees, la responsable de Business Intelligence, Cristina Peña, seria ràpidament requerida per Recursos Humans per a ser substituïda per algú menys professional, més adulador amb l’staff i per descomptat amb menys empatia amb l’estil de treball i l’organització del passat.\nEl mateix pot dir-se de Toni Ruiz, etern cap de premsa del FC Barcelona des dels temps de Núñez, càrrec que ha mantingut inalterablement amb Gaspart, Laporta, Rosell, Bartomeu i ara en aquest segon mandat de Laporta, mentre assistia al daltabaix, un darrere l’altre, dels seus successius directors de comunicació. Ningú atresora en aquest àmbit més ofici, experiència i habilitat per a evitar la guillotina en un àmbit de tanta sensibilitat, tensió i guerres intestines pel poder. Tampoc sembla que el seu futur pugui perillar, si bé en el seu cas no existeix massa dubtes sobre el tarannà de qui, inalterablement, va destacar per la seva amabilitat i tracte amb la premsa laportista, fins i tot en temps de Rosell i de Bartomeu. Li queda, si més no, aquest ‘matalàs’ salvavides.\nDos últims casos de supervivència a tots dos governs serien els de Cristina Belloque com a cap dels serveis jurídics i d’Anna Aznar en l’àrea social. Van ingressar en el club recomanades per Joan Laporta en el seu primer mandat i després, en l’etapa Rosell-Bartomeu, no sols van ser indultades sinó elevades a llocs de confiança i de responsabilitat en una més que correcta correspondència a la seva vàlua i mèrits professionals.\nAmb el retorn de Laporta, tant Cristina Belloque com Anna Aznar han estat ascendides excepcionalment, almenys si es compara aquesta ‘recompensa’ amb el destí menys afortunat de la llarga llista d’executius i de professionals que, amb igual o millor capacitat, currículum i provada eficiència en els seus llocs de treball, se’n van anar al carrer tot just començar la nova era.\nA manera de resum, a penes queden executius del ‘passat’, excepte els citats Josep Maria Messeguer (BLM) i Cristina Peña (Business Intelligence), que segueixin en els seus mateixos llocs o hagin estat ascendits, sense necessitat d’exhibir i d’acreditar internament i externament les seves credencials d’afinitat i adhesió indestructible al nou règim.\nPrevDues ‘víctimes’ del ‘CatalanGate’, que són parella, es contradiuen en com van saber que els espiaven\nLa Generalitat s’ha gastat 500.000 euros en l’anunci a favor dels fallits JJOO d’Hivern


Salarich no acaba l’eslàlom de Chamonix. | Esquí | L'Esportiu de Catalunya\nSalarich no acaba l’eslàlom de Chamonix. Salarich no acaba l’eslàlom de Chamonix. Salarich no acaba l’eslàlom de Chamonix. Salarich no acaba l’eslàlom de Chamonix. + Salarich no acaba l’eslàlom de Chamonix. E-mail\nSalarich no acaba l’eslàlom de Chamonix. Salarich no acaba l’eslàlom de Chamonix. Salarich no acaba l’eslàlom de Chamonix. Salarich no acaba l’eslàlom de Chamonix. Salarich no acaba l’eslàlom de Chamonix. E-mail\nEl català Joaquim Salarich no va finalitzar la primera màniga de l’eslàlom de Chamonix de la copa del món. La victòria va ser pel francès Clement Noel que va superar per 16 centèsimes al suís Ramon Zenhaeusern. És la primera victòria del francès aquesta temporada.


La militància d'ERC descarta recolzar una moció de censura al Consell de l'Alt Urgell — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / La militància d'ERC descarta recolzar una moció de censura al Consell de l'Alt Urgell\nLa militància d'ERC a l'Alt Urgell ha acordat aquest dilluns, en assemblea, no donar suport a una hipotètica moció de censura contra el president del Consell Comarcal, Miquel Sala (JxCat). Els membres de la formació republicana descartaven així la proposta que els havia fet el grup comarcal de Compromís X Pirineu, que la setmana passada va exigir la dimissió de Sala després d'acusar-lo d'"amenaces i coaccions" cap a la seva portaveu, Carlota Valls, en una reunió a porta tancada. Unes acusacions que el dirigent comarcal ha negat.\nEl portaveu d'Esquerra al Consell, Sergi Parramon, assegura que aquests dies han demanat explicacions a Miquel Sala i que el president els ha negat la veracitat de les afirmacions. Parramon hi ha afegit que Sala "ha demanat disculpes" i creu que ara mateix "no procedeix" el fet d'impulsar una mesura com és una moció de censura per aquells fets "quan tot just portem tres mesos de legislatura". D'altra banda, des d'ERC han recordat que Compromís, "segons el reglament, no té prou consellers per presentar una moció de censura", motiu pel qual van demanar el suport del seu partit, que ho ha rebutjat després de consultar-ho a la militància.\nSergi Parramon ha volgut subratllar que, si es confirmés la veracitat de la denúncia feta per Compromís, es tractaria "d'uns fets molt greus" i que des de la seva formació "sempre es condemnarà conductes d'aquesta mena", però hi afegeix que, després d'haver parlat amb totes dues parts, no tenen arguments prou sòlids per "corroborar" que els fets fossin tal com els expressa una o l'altra part "perquè és la paraula d'un contra l'altre, i no hi havia ningú més en aquell despatx". En tot cas, el regidor d'Organyà hi afegeix que "prenen nota" de la denúncia i que ja han parlat amb Miquel Sala per expressar-li que "no toleraran" actituds com les que Compromís atribueix al president comarcal.\nPosicionament de Compromís i de JxCat\nLa setmana passada, consellers i regidors de Compromís, encapçalats per Carlota Valls, van "exigir la dimissió immediata" de Sala perquè, segons asseguren, en una reunió posterior al darrer ple comarcal -el 12 de setembre- el president comarcal va demanar a Valls que es reunissin al seu despatx i li va recriminar, amb "amenaces i coaccions" i amb "actitud agressiva", la possibilitat que el grup socialista presentés una moció al ple municipal de la Seu "contra la privatització dels menjadors escolars". Valls va qualificar l'actitud de Sala de "masclista, amenaçadora i intimidatòria" i, paral·lelament, es va oferir per recolzar "qualsevol altre conseller de l’actual majoria, en especial una dona, per a ocupar la responsabilitat de president del Consell".\nEl dia següent, Miquel Sala va respondre amb un comunicat en què negava "amb tota rotunditat" les acusacions de Compromís, que considera "greus". Sala, alhora, va acusar Valls de fer servir, per presentar la moció a l'Ajuntament de la Seu, una informació "confidencial" que ell li havia facilitat "en el marc de les bones relacions i confiança mútua que l’equip de govern ha volgut mantenir des del principi del mandat amb el grup de l’oposició". Alhora, assegura que li va subratllar a l'oposició que era un tema que calia "parlar i consensuar entre tots", i conclou que la moció presentada a la capital comarcal era "una clara tergiversació de la realitat".\nPel que fa al tema de fons de la discussió, la gestió dels menjadors escolars, des de Compromís defensen que amb aquest servei "no s'hi ha de fer negoci i l'administració ha de vetllar per una gestió on la nutrició, l'educació i la igualtat d'oportunitats sigui el que realment importi", com també que el seu funcionamet "sigui totalment transparent". De la seva part, Miquel Sala ha respost que l'externalització és només "una opció que s'ha posat sobre la taula, i en cap cas està aprovada". Sala, a més a més, recorda que si s'han plantejat aquesta solució és precisament perquè "per llei, el Consell Comarcal està obligat -com qualsevol altra administració pública- a elaborar un Pla Econòmic Financer (PEF) que contempli les mesures necessàries per tal de situar els seus comptes dins dels límits" que fixa el Ministeri d’Hisenda del Govern espanyol.\nDesprés de les darreres eleccions municipals, la corporació del Consell Comarcal està formada per 9 consellers de Junts, 6 d'ERC i 4 de Compromís. JxCat i Esquerra van signar un acord de govern que representa 15 dels 19 consellers i que preveu que la primera part de la legislatura sigui president Miquel Sala, mentre que a la part final del mandat dirigirà la institució l'alcalde de Coll de Nargó, Martí Riera.


Esdeveniments for 20 maig, 2022 | El Culturista\nAgenda del 20/05/2022\nFa temps, els cartells, van deixar de ser publicitat per a convertir-se en un element indispensable del paisatge. Pòsters per a concerts, begudes, locals i festivals que s’ajunten per aquesta mostra, on s’exposen les il·lustracions per a la cartelleria que, El Marquès, ha anat forjant a través dels anys. Inauguració: 6 de maig, a les […]\nQuan: Des del 6 de maig, de dimarts a dissabte de 17h a 20h\nOn: El Diluvio Universal (Guilleries, 2)\nQuan: Del 21 de maig al 12 de juny. Divendres, a les 18h. Dissabtes, a les 12h i a les 18h. Diumenges, a les 12h i a les 17h


IniciProgramsLiterature boxLiterature at Santa MònicaDia mundial de la poesia 2017Un poema d’Antònia Vicens per celebrar el Dia Mundial de la Poesia 2017\nDimecres, 11 gener 2017 11:43\nLa ILC ha inclòs Prudenci i Aurora Bertrana en els programes d’enguany dins els actes previstos de l’Any Bertrana. Concretament a Lletres a les aules, El meu clàssic i Lletres al cementiri.\nA través del programa Lletres a les aules de la Institució de les Lletres Catalanes s’oferirà una activitat sobre Prudenci Bertrana adreçada a alumnes de 4art d’ESO, Batxillerat i CFA (Centres de Formació d’Adults) que es podrà sol·licitar per a l’últim trimestre del curs 2016/17 i primer trimestre del curs 2017/18. S’avisarà a tots els centres escolars quan el període d’inscripció estigui actiu.\nDins del cicle El meu clàssic de la Institució de les Lletres Catalanes s’oferiran dues xerrades dedicades a Prudenci i Aurora Bertrana per part d’Oriol Ponsatí-Murlà i Àngels Cabré, respectivament. Les xerrades es faran a l’Arts Santa Mònica de Barcelona. El meu clàssic és un programa de la ILC que vol fomentar la lectura fent servir el paper de prescriptors de lectura dels nostres escriptors actuals. Demanem a noms de la literatura catalana que facin de lectors i comparteixin el valor de la lectura d’un clàssic de referència que hagi estat d’una especial importància.\nEs farà una activitat al Cementiri de les Corts, on està enterrat Prudenci Bertrana, dins del cicle Lletres al cementiri, iniciativa conjunta de la ILC i Cementiris de Barcelona per tal de donar a conèixer el patrimoni literari en relació a la mort a partir de xerrades sobre autors enterrats als cementiris de Barcelona.\nApart la ILC ha produït, en col·laboració amb el Servei de Biblioteques de la Generalitat una doble exposició itinerant sobre Aurora i Prudenci Bertrana comissariada per Blai Gasull. Està pensada per a biblioteques i equipaments culturals i s’inaugurarà el mes de febrer.\nL’any Bertrana, de commemoració del 150 aniversari del naixement de Prudenci Bertrana i el 125 del naixement de la seva filla Aurora portarà un seguit d’actes que avui s’han presentat en roda de premsa al Museu d’Art de Girona. Exposicions, conferències, edicions, publicacions, simposis, clubs de lectura i produccions audiovisuals entre les quals hi ha dos documentals dedicats a Prudenci i Aurora respectivament i la versió cinematogràfica de Josafat produïda per Paco Poch de Cinema – Mallerich Films i dirigida per Xavier Puebla. Està previst que la pel·lícula s’estreni el mes de desembre d’enguany.\nL’1 de març es farà al Palau de la Generalitat l’acte institucional d’obertura de l’Any Bertrana després que el 19 de gener, 150 aniversari del naixement de l’escriptor, Tordera, la seva vila natal estreni l’espectacle escènico-musical “Més Bertrana, més!”, un recorregut per la vida i l’obra de Prudenci Bertrana amb textos del mateix Bertrana i de la seva filla Aurora, temes musicals de l’època i imatges il·lustratives.\nDurant el mes de desembre tindrà lloc un doble congrés Prudenci i Aurora Bertrana a l’Institut d’Estudis Catalans. El congrés serà coorganitzat pel Departament de Filologia i Comunicació de la Universitat de Girona, la Institució de les Lletres Catalanes i l’Institut d’Estudis Catalans. La direcció acadèmica anirà a càrrec dels professors Xavier Pla i Mariàngela Vilallonga.\nD’aquí a pocs dies ja serà operativa la web www.anybertrana.cat, que contindrà informació abundant tant sobre la vida com sobre l’obra de Prudenci i Aurora Bertrana, així com enllaços a recursos documentals diversos, recull de premsa i un calendari actualitzat de totes les acccions commemoratives que tindran lloc durant l’Any Bertrana. Igualment, s’han activat els comptes de xarxes socials @anybertrana, @pbertrana i @abertrana, així com la pàgina www.facebook.com/anybertrana. El comissari de l’Any Bertrana és Oriol Ponsatí-Murlà. (Figueres, 1978). Professor de Filosofia de la Universitat de Girona, editor, escriptor i traductor.\nLlegit 458 vegades\tDarrera modificació el Dijous, 20 abril 2017 13:42\nPublicat a Any Bertrana\nDossier de premsa (150 Baixades)


GIRAVOLT - Artijoc, S.C.C.L\n> Tots els productes>Juguem a l'exterior>Jocs de carrer i malabars >GIRAVOLT\nTeniu ganes de saltar? Amb aquest cèrcol de turmell us ho passarem d'allò més bé!\nEns col·loquem el cèrcol en el turmell i ja podem començar a moure el peu. La bola que hi ha a l'altre extrem començarà a girar i nosaltres haurem de saltar amb l'altra cama!\nTot un exercici de coordinació i equilibri!\nPotencia les habilitats de saltar, la coordinació i l'equilibri.\nEs pot utilitzar tant en interior com en exterior.\nMida: 83 cm de llarg\nInclou: 1 cèrcle de turmell\nDiga'ns quin color t'agrada més, sempre que hi hagi estoc t'enviarem el color que ens demanes.\nPILOTA SALTADORA XXL BLAVA\nAquesta pilota XXL de color blau és un material perfecte per a divertir-nos mentre botem sense parar!\nPilota per a desenvolupament de la motricitat i l'equilibri.\nTeniu ganes de saltar? Amb aquests cèrcols de turmell us ho passareu d'allò més bé!\nARO DE TURMELL\nPassa el peu per l'aro i fes girar la pilota al teu voltant.Quant de temps pots ballar i saltar sense tocar la pilota?\nUna corda ben llarga per poder saltar totes juntes!Corda de saltar de 5 metres de llargada. Color groc.\nJOC DE BITLLES DE FUSTA\nUn joc clàssic per jugar a l'exterior amb la família i amics.\nJOC DE CROQUET VINTAGE\nAfavoreix la coordinació ull-mà, la motricitat global, l'orientació espacial i la socialització.\nPilota de bàsquet de Foam Ø 190 mm.\nPilota de Bàsquet de Foam Ø 190 mm Pes 305 gr\nTres cubs lleugers fets d’escuma amb una coberta de vinil. Cada costat té una butxaca transparent en la qual s'hi poden adaptar targetes de paper o cartró per crear les combinacions que vulguem!\nMISIÓN ANIMALES JOC CARTES\n20 GUIXOS GRUIXUTS\nPresentats en una galleda fàcil de transportar, aquests 20 guixos gruixuts en 6 colors i il·lustrats amb formes geomètriques o degradades són un material versàtil per a l’exterior. Els més menuts i menudes només han de deixar volar la seva imaginació per jugar, crear i somiar!\nBonica pilota lleugera i divertida per jugar a la piscina, al parc o a la platja!\nTUB DE BOMBOLLES PUSTEFIX\nAmpolla de 70ml de sabó de bombolles PUSTEFIX\nDiversió assegurada amb aquestes bombolles de sabó gegants!\nÉs un joc tradicional, que ofereix la possibilitat de ballar, competir i divertir-se. Els nens i nenes hauran de passar per sota d'un pal. Cada cop s'anirà fixant més baix i el que no pugui fer-ho o caigui serà eliminat.\nSET DE GRONXADORS 3 EN 1\nUn gronxador, un trapezi i un joc d'anelles!!\nESCALA DE CORDA DE FUSTA\nEscala de corda composta d'esglaons de fusta dura (diàmetre 22 mm; longitud 300 mm) i cordes de 10 mm de diàmetre, establertes sota dels esglaons. L'anell de suspensió és d'acer galvanitzat.\nTRAPEZI DE FUSTA\nBarra de gimnàstica, trapezi i gronxador! En aquest trapezi robust de fusta, els petits acròbates podran gronxar-se i balancejar-se i fins i tot, veure el món a l'inrevés, asseguts o penjats!\nBaldufa de 5 cm de diàmetre.\nFINNISH THROWING JOC DE BITLLES\nAquest és un joc de bitlles inspirat en ell Kubb, el Kongespil o Vikingespil un clàssic joc de bitlles de l’edat mitjana que ha recuperat la seva fama i amb el qual ens divertirem en família i amb amics.\nConjunt de Cariocas per a la realització d'exercicis escènics i de coordinació.\nQue divertit és gronxar-nos! Ja sigui per al jardí o per a l’interior, aquest gronxador de niu quadrat amb el seu marc estable fet de fusta natural és molt divertit a tot arreu!\nTRAPEZI AMB ANELLES\n¿Gronxar-se, fer gimnàstica o penjar-nos cap per avall? Tot això és molt fàcil amb aquesta combinació 2 en 1 de gronxador de trapezi i anelles de gimnàstica, ambdós fets de fusta robusta!\nAmunt! Aquesta corda per escalar amb aparença de corda natural està equipada amb suports per als peus en 5 punts, fets de fusta massissa resistent. Això fa que l'escalada sigui més fàcil per als nens i nenes i ofereix una adherència segura.\nBOSSA DE BALES BLAVA\nPAL SALTADOR VERMELL\nJuga a saltar i a desplaçar mantenint l'equilibri!\nCORDA DE SALTAR NATURAL\nCorda de saltar clàssica amb preciosos mànecs de fusta i corda de cotó.\nJOC DE LA GOMA ELÀSTICA\nClàssic joc de la goma per jugar amb els amics i amigues. Sortim al carrer i saltem plegades!\nJOC DE BITLLES POLE POLE\nAquest és un joc de bitlles inspirat en el Kubb, el Kongespil o Vikingespil un clàssic joc de bitlles de l’edat mitjana que ha recuperat la seva fama i amb el qual ens divertirem en família i amb amics.


NÚVIES AMB BRAÇALETS – Lavand & Love\nQuan pensem en els complements de la núvia tenim en ment les arracades, les tiares, els collarets, els tocats…però poder el que no tenim en ment són els braçalets.\nEls braçalets són uns complements que no totes les núvies opten per portar, però a vegades un braçalet pot tenir molt de significat ja que pot ser una joia familiar, un regal especial, el quelcom prestat o simplement un complement que la pròpia núvia ha elegit.\nEn el cas d’optar per portar braçalet i aquest sigui elegit per la núvia, abans no prengui la decisió s’enfrontarà a un munt de preguntes, ja que de braçalets en podem trobar de molts estils i de molts materials diferents. A la hora d’elegir, cal tenir en compte l’estil de la novia.\nAquí us deixo una selecció de diferents tipus de braçalets…espero que si hi ha alguna indecisa entre les seguidores aquesta selecció us ajudi a decidir.\nSegons alguns supersticiosos portar perles el dia del casament porta mala sort, malgrat això, cada vegada més novies opten per portar perles els dia del “Sí, vull!” ja que són un complement molt elegant i encertat per l’ocasió. Normalment sol ser el complement de les novies més tradicionals, però cal dir que les perles s’adapten i conjunten perfectament amb pràcticament tots els estils.\nPEDRES PRECIOSES I BRILLANTS\nLes núvies més clàssiques solen optar per aquest tipus de materials a la hora d’elegir un braçalet, no obstant, sempre poder donar-hi un toc especial elegint una pedra preciosa de color.\nFLORS O MOTIUS FLORALS\nLes flors solen adaptar-se a tots els estils de núvia…caldrà elegir l’adequada. Tan els braçalets de flors naturals, com els braçalets de tela o com els braçalets combinats de tela i altres materials amb motius florals són uns complements molt portables i amb una gran varietat de possibilitats a la hora d’elegir.\nLes novies més modernes elegeixen braçalets metàl·lics ja siguin daurats o platejats, amples o estrets, rígids o flexibles,… La gamma per els braçalets metàl·lics és molt àmplia i de ben segur que ha generat més d’un dubte a la hora d’elegir.\nEspero haver-vos ajudat o si més no, no haver-vos generat més dubtes.\nEL SIGNIFICAT DE CADA ANIVERSARI DE BODA


Tot preparat per a la Trobada de les Escoles del Puig i d'Auñamendi - PilotaViu\nDivendres, 23 de març de 2018 a les 15:45h\nEl Club de pilota del Puig i la seua escola ja tenen les maletes preparades per a viatjar als pirineus navarresos per a fer un intercanvi esportiu i gastronòmic amb l'escola d'Auñamendi.\nEsta escola acull al voltant de 100 alumnes (entre xiquets i xiquetes) de les valls d'Erro, Arce, Aezkoa i Auritz / Burguete. Mentre que l'escola del Puig té 43 alumnes, on un 98% són del mateix municipi.\nSerà el cap de setmana del 27,28 i 29 d'abril, i es preveu per a l'ocasió la utilització de dos autobusos a causa de la gran demanda dels socis i de l'alta implicació de tota l'escola en este tipus d'esdeveniments.\nEstes trobades serveixen perquè l'alumne cresca com a esportista i persona, coneixent altres cultures amb un nexe d'unió com és la pilota.\nL'arribada a Espinal es preveu per al divendres a la nit, el dissabte al matí hi hauran partides de frontó per parelles (formades per un alumne de cada escola) i el dissabte a la vesprada anirem al frontó Labrit de Pamplona per veure partides de professionals.\nEl diumenge al matí seguirem amb partides de les dues escoles, mentre els cuiners del club s'encarregaran d'elaborar paelles per a més de 160 persones, que serviran com a colofó ideal per a la clausura de la trobada, agermanant les escoles del Puig i d'Auñamendi.


Private Apartments - Saint Germain - Pont Neuf París França - Ofertes d'hotels amb els MILLORS DESCOMPTES EN LÍNIA Fer un comentari al lloc web\nPrivate Apartments - Saint Germain - Pont NeufApartamentRue des Grands Augustins, 6è - Saint Germain - Luxembourg, París, França, 75006 - Veure al mapaExcel·lent9,0Basada en24comentarisPrivate Apartments - Saint Germain - Pont NeufVeure més fotosVeure més fotosVeure totes les 27 fotos\nSituat a Seine-Saint-Denis, Private Apartment - Saint Germain - River Seine - és el lloc perfecte per gaudir de Saint-Ouen i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Private Apartment - Saint Germain - River Seine - asseguren una estada plaentera als seus clients. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, habitació familiar. Gaudiu de les comoditats d'alta gama com ara calefacció, ventilador, aparell de televisió, TV satèl•lit/cable, nevera per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Saint-Ouen, el Private Apartment - Saint Germain - River Seine - és el lloc perfecte per una estimulant i emocionant escapada.\nCal que informeu el Private Apartments - Saint Germain - Pont Neuf de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 800 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Els CAP de la Cerdanya i l'Alt Urgell faran proves PCR a pacients sospitosos - Regió7 :: El Diari de la Catalunya Central\nEls CAP de la Cerdanya i l'Alt Urgell faran proves PCR a pacients sospitosos\nÉs el protocol que seguirà a partir de demà l'atenció primària a les regions que passen a la fase 1\nacn 09.05.2020 | 23:12\nEls CAP de la Cerdanya i l'Alt Urgell faran proves PCR a pacients sospitosos Regió7\nEls centres d'atenció primària (CAP) de la Cerdanya i l'Alt Urgell faran proves PCR als pacients amb símptomes de Covid-19 a partir de demà. De fet, ho faran a tots els CAP de la fase 1, així que es començarà demà a les tres regions sanitàries que passaran a la següent fase de la desescalada. La consellera de Salut, Alba Vergés, va dir ahir que es farà als pacients amb simptomatologia i quan un metge consideri que s'ha de fer la prova, i «no arbitràriament a tota la població».\n«Si funciona bé en les tres primeres regions, és una bona manera de comprovar que anem pel bon camí», va dir. La majoria de centres ja tenen els protocols. Vergés va explicar que des de l'atenció primària s'ha fet seguiment de 160.336 persones per coronavirus, ja sigui amb símptomes o amb confirmació a partir d'una prova PCR.\nLa consellera va afegir que es faran aquests tests PCR a l'atenció primària dins de l'estratègia d'identificar casos nous i els seus contactes, aïllar-los i fer-ne el seguiment. Les proves es faran, doncs, a partir de demà a l'Alt Pirineu i Aran, les Terres de l'Ebre i el Camp de Tarragona. La consellera va afirmar que, al llarg de l'epidèmia, el comportament de la població a l'atenció primària s'ha «capgirat», ja que inicialment el 70% hi anava presencialment i el 30% no, i ara la tendència és inversa. A partir d'ara, Vergés ha demanat contactar per telèfon o per l'aplicació quan es tenen símptomes. Pel que fa a la capacitat de fer proves PCR, Vergés va remarcar que ha augmentat «moltíssim» i que en els laboratoris de Salut se'n fan 8.000 al dia. S'hi haurà de sumar, va afegir, les del programa Orfeu i altres que s'afegiran les properes setmanes, com a través del Banc de Sang i Teixits. «Tenim capacitat suficient i amb marge per poder abordar amb molta seguretat les properes fases», va dir.\nVergés va recordar que les empreses són «lliures» de fer PCR als seus treballadors, però va advertir que «no són útils» des del punt de vista del control de l'epidèmia. I va ser especialment crítica amb l'opció de fer PCR als futbolistes professionals, perquè «fa la sensació que hi ha determinades persones amb privilegis i és un mal missatge». En aquest sentit va afirmar que «és un mal missatge de cara a la ciutadania estar prenent aquestes decisions».\nD'altra banda, Vergés va insistir a no «avançar» dates sobre quan altres territoris podran passar a la fase 1 per «gestionar bé les expectatives de la gent». Les tendències són «decreixents», va dir, però les propostes es faran «quan es consideri» segons les dades sanitàries i també tenint en compte aspectes com la mobilitat. Vergés va indicar que Barcelona passarà a la fase 1 quan es consideri que la ciutat té un risc baix.\nEl menjar per endur-se triomfa a Manresa.


Irati Etxarri no seguirà sent jugadora de Cadí La Seu la temporada vinent\nIrati Etxarri i AE Sedis Bàsquet separen els seus camins després de quatre anys plegats. La jugadora navarresa dona per conclosa una excel·lent etapa de progressió personal i professional a Cadí La Seu.\nSerem clars i concisos, no és un dia fàcil. No és fàcil, però és plenament comprensible, ja que parlem d’una de les progressions més bèsties, per no dir la que més, en tota la nostra història. Va arribar una noia de Pamplona en la seva primera aventura fora de casa. Una noia que no tenia clar que volia fer amb la seva vida i, lligat amb això, si dedicar-se plenament aquest esport que ens apassiona. Quatre temporades amb més de 100 partits i mil experiències després, marxa la MVP nacional i millor ala-pivot de la competició, sent la segona capitana, deixant endarrere els millors anys de la història de Cadí La Seu i tenint a la butxaca la seva presència amb la selecció absoluta.\nNo solament la seva progressió esportiva ha estat la que ha brillat més, la personal ha estat una autèntica lliçó, i ho continua sent, per a molts i moltes. Ara en boca de tothom pel nivell mediàtic que ha causat, però Irati Etxarri ja fa setmanes i mesos que té la mentalitat que avui dia tothom coneix. Des de la humilitat i el treball, i amb una espurna de sort, es pot arribar on es vulgui, i en això l’Irati s’ha convertit en tot un referent.\nIrati Etxarri a ulls de tothom en un Palau d’Esports ple de gom a gom. Imatge: Agustí Peña\nVídeo comiat Irati Etxarri – Cadí La Seu\nHa estat un autèntic plaer, gust i orgull veure’t crèixer aqui, a casa teva. Et desitgem tota la sort del mon en els teus pròxims i apassionants reptes, que segur que no seran tan grans com la petjada que has deixat aquí. GRÀCIES I MOLTA SORT, IRATI!


L’origen del nacionalisme espanyol és progressista o perquè el PSOE s’ha entregat al PP | La Lamentable\nL’origen del nacionalisme espanyol és progressista o perquè el PSOE s’ha entregat al PP\n26 octubre 2016 Editor\t3 comentaris\nHi ha, en general, a Espanya, la idea que el nacionalisme franquista no va deixar petjada. I encara una cosa més estranya, que no va tenir antecedents, que, de fet, va néixer com un bolet, sense un humus previ propiciatori. La veritat és molt diferent; quan Franco arriba al poder, el nacionalisme espanyol, cristal·litzat a les Corts de Cádiz de 1812, ja estava més que inventat, i després d’un llarg camí i moltes vicissituds, es dividia en dues branques: un nacionalisme espanyol liberal i progressista i un altre nacionalisme conservador i catòlic. Eren molt diferents en alguns aspectes, però no tant en altres. De fet, ambdós són els antecedents directes del nacionalisme del PSOE i de Podemos i del PP, respectivament.\nCom explica Francesc Puigpelat a Breu història del nacionalisme espanyol, hi ha un mite molt arrelat que creu que el nacionalisme espanyol és essencialment conservador i de dretes. Aquesta creença deriva, bàsicament, de la idea, esquerranosa i totalment errònia, segons la qual el nacionalisme és un producte de la ideologia burgesa i, per altra banda, del fet que l’únic règim que s’ha declarat obertament nacionalista hagi estat el de Franco.\nLa qüestió és ben diferent: el nacionalisme espanyol formalitzat neix a les Corts de Cádiz a principis del segle XIX, i des del seu origen és de caire liberal i progressista. Curiosament, la dreta monàrquica i conservadora espanyola va tardar més de mig segle a tornar-se nacionalista. No és una opinió personal. Hi coincideixen tots els especialistes en el tema: des d’Álvarez Junco a Mater Dolorosa, al llibre col·lectiu Nacionalismo español. Esencias, memoria e instituciones, coordinat per Carlos Taibo, passant pel d’Inman Fox La invención de España i la monumental obra Historia de la nación y el nacionalismo español de més de 1.500 pàgines, plenes de dades i de documentació, coordinada per Antonio Morales, Juan Pablo Fusi i Andrés de Blas. No hi ha, doncs, cap dubte sobre l’origen progressista del nacionalisme espanyol.\nTornem a les Corts de Cádiz. No va ser fàcil per als liberals justificar un canvi tan radical i tan contrari a la realitat històrica fins aquell moment: el traspàs de la sobirania del rei a la del a nació. Va ser Francisco Martínez Marina, clergue i historiador asturià, l’encarregat de posar les bases del nacionalisme espanyol de caire liberal, tot inventant-se un mite: el de la Castella medieval “predemocràtica”, on teòricament es reconeixien les llibertats de la “nació”. Una hipòtesi que pretenia justificar els pressupòsits liberals de la Constitució de 1812 a base d’una mistificació, és a dir, un “cuento xino”. Es pot parlar amb un mínim de seriositat de “sobirania del poble” a l’Edat Mitjana? De cap manera, però la fabulació de Martínez Marina, que parlava del “pactisme castellà”, va colar i, encara més, va tenir una enorme repercussió en el nacionalisme espanyol liberal i d’esquerres. El mite dels “comuneros” com els primers màrtirs per la causa liberal va tenir una extraordinària acceptació, com ho prova que el color lila, que els identifica, va ser incorporat a la bandera de la II República el 1931, i curiosament també aquest color és el corporatiu de Podemos.\nLes elits espanyoles, a finals del segle XIX, cada cop eren més conscients del fracàs del país. Quan es torna a la monarquia borbònica el 1876, període conegut com la I Restauració, hi ha un punt d’amargor i de resignació, però malgrat tot, el nacionalisme espanyol continua en una fase de pujada del que es podria anomenar, segons Francesc Puigpelat, “nacionalisme bipolar”: una barreja de glòries passades –Cervantes, la conquesta d’Amèrica, els Reis Catòlics i la Guerra de la Independència-, més una permanent xenofòbia antieuropea, com allò de “la pèrfida Albion”, “el presuntuoso y superficial gavacho”; etc… Però el nacionalisme bipolar també té fases de baixada. Allò que resultava més irritant, gairebé insuportable, era la incapacitat d’Espanya de mantenir el seu Imperi, just quan els altres països europeus estaven en el seu cim colonial: i per altra banda, la diferència entre les regions industrialitzades, Catalunya i el País Basc, en relació a la resta de la Península, encara semifeudal, molt endarrerida, empobrida i latifundista. És en aquesta època quan sorgeixen les expressions del tipus “¡Que país!”, ¡“País”!, “Me duele España”…, que expressen l’estat d’ànim bipolar de molts nacionalistes espanyols, fins i tot dels més arrogants.\nAra, el 2016, el PSOE ha llençat per la finestra les seves propostes progressistes i de contenció de la dreta més carpetovetònica i està disposat a permetre un nou govern del megacorrupte i destructor de les llibertats PP, perquè comparteix amb ell un nacionalisme espanyol, que té un dels seus “leitmotivs” en la identificació de l’Estat amb la nació. És una mentalitat que amara tota la societat espanyola, que és transversal i que està molt fondament arrelada. És d’una consistència granítica.\nEntrada anteriorLas bolsas de plásticoSegüent entradaLa marca Cornellà\n3 pensaments a “L’origen del nacionalisme espanyol és progressista o perquè el PSOE s’ha entregat al PP”\n29 octubre 2016 a les 18:06\nUn article excel.lent, Eugènia de Pagès. Em referma en el que ja sabia: la importància essencial de la nostra llengua en la impossibilitat de l’Espanya de matriu castellana d’imaginar un futur plegats. Si fins i tot els anarquistes (per mi el pensament inicialment més pur de l’esquerra alliberadora) es van autoconvèncer d’aquella enorme mentida que el català era llengua de la burgesia…quan tots els paletes i obrers parlaven català !. Quan posteriorment, per qüestions demogràficament inapel.lables, als anys seixantes i setantes de dictadura salvatge hi havia molts més obrers castellanoparlants que catalans, i per mor de la falta d’institucions pròpies nosaltres no ens podíem defensar en res, aleshores s’instaurà definitivamente la “constatació” sobre les dues llengües.\nD’aquella barbàrie vénen aquestes barbaritats actuals al Congreso: el PPPSOEC’s.\n26 octubre 2016 a les 15:49\nDe fet en sembla que el mateix val pel nacionalisme català. Treure una essencia nacional catalana de l’Edat Mitja com fa Fontana en sembla abusiu. Els nacionalismes estan lligats al canvi entre el mon feudal i el capitalista. Encara que logicament tenen una base en el territori. Pels qui pensem que ens cal un mon integrat, socialment just, ecològicament viable ens sembla que el nacionalisme es un ideologia inadequada (el que no vol dir que molta gent la segueixi, també es caduc el patriarcat i té molta presència real). Tam impressentable em resulten les batzacades del nacionalisme espanyol com les del local. Com per exemple l’intent de reduir el conflicte del 1936 a una guerra Espanya-Catalunya passant per alt que una part dels catalans, alguns molt ben considerats, formaven part del bandol guanyador\n26 octubre 2016 a les 10:47\nLlegint aquest article, es fa encara més difícil entendre que el PSC pugui anar de la mà del PSOE. El jacobí Alfonso Guerra sempre ha sabut quins eren els seus arrels. Gràcies, Eugènia de Pagès, per ajudar-nos a reflexionar.


INSALATA DI MOSCARDINI E FAGIOLINI (Amanida de popets i mongeta verda)\nBullirem les mongetes a l’anglesa. En una cassola hi bullirem els popets durant un minut i els escorrerem. En un pot hi barregem el vinagre amb l’alfàbrega, el marduix, el julivert, l’all i el bitxo, ho courem uns minuts fins que el líquid redueixi. Retirarem el pot del foc i colarem els ingredients en un bol. Esmicolarem la tonyina i la posarem per sobre de les mongetes. Afegirem els popets. Amanirem amb l’oli i el vinagre aromatitzat i ho salpebrarem. Reservarem a la nevera unes dures hores abans de servir-la.\nEnrossim l’all en una paella, tot seguit hi afegim la ceba, quan sigui transparent, hi afegim el tomàquet i una culleradeta de pebre vermell dolç. Deixem reduir-ho durant cinc minuts. Hi afegim el brandi per tal que caramel·litzi tot.\nA foc baix, i a poc a poc, s’anirà enfosquint, si cal, afegiu-hi una mica de fumet per evitar que es cremi i continuï caramel·litzant. Hi afegim els calamars i ho deixem sofregir, fins que no quedi aigua.\nAfegim l'arròs i el torrem una mica abans de posar-hi el brou de peix, ben calent, fins a cobrir-ho tot. Després de deu minuts de cocció hi afegim el pèsols i ho deixem acabar de coure tot junt. Rectifiquem de sal, si cal, abans no s’acabi el brou. Esperem quinze minuts i tapem la pella i ho deixem reposar uns altres deu minuts.


Koeman i Soldado: la picabaralla del Granada-Barça\nEl tècnic blaugrana i el davanter valencià es van enfrontar al descans\nRonald Koeman és un entrenador que ha demostrat en diverses ocasions que no té pèls a la llengua i que té molt caràcter. Una nova mostra d’això es va poder viure en el partit del Barça al camp del Granada, on es va enfrontar al veterà davanter Roberto Soldado.\nLa primera part va estar carregada de polèmica, ja que tots els gols del Barça van ser protestats per diversos motius per jugadors del Granada. Soldado va ser un dels futbolistes que més insistents va ser al respecte, Koeman s’hi va fixar i ho va notificar a l’àrbitre.\nNo content amb això, i veient que De Burgos Bengoetxea no feia res al respecte, Koeman va encarar-se directament a Soldado i li va recriminar diverses coses durant el primer temps. Tanmateix, l’enfrontament es va fer palès de forma més evident al descans, quan el tècnic neerlandès va esperar el davanter valencià al túnel de vestidors i li va recriminar diversos temes al seu davant. Afortunadament, el conflicte no va anar a més i cap dels dos actors ha estat sancionat al respecte.\nFutbol Granada Lliga Santander Ronald Koeman


8 plans familiars per a aquestes festes! - Wonderkids App\nAquest any ha estat diferent als altres. Tant nens com adults hem après moltíssimes coses, especialment el valor de l’intangible i del temps de qüalitat en família. L’equip Wonderkids us desitgem unes bones festes plenes de salut i de moments únics amb els vostres kids i per a ajudar-vos, com no podia ser d’una altra manera, us hem seleccionat 8 plans divertits per a acabar d’acomiadar aquest any 2020. Esperem que us agradin!\n1. Escapada familiar entre la natura- Càmping Solsonès\n2. Passeig en ponies per La Garrotxa- Lava Parc\n3. El hit d’aquest Nadal amb”Pastorets Superestel”- Jove Teatre Regina\n4. Pudding Barcelona\n5. Al cinema en família!\n6. Visita un Pessebre Vivent!\n7. Espectacle de circ `Todo Locura´!- Circo Raluy\n8. La Nit de Reis més màgica amb ´Sihir i la nit de Reis´- Lazzigags\nSituat a la comarca del Solsonès, entre la natura i interessants propostes d’oci-culturals, es troba aquest càmping familiar ideal per a gaudir d’una escapada amb nen@s. Disposen de tot el necessari per una experiència inoblidable: Mini Club amb una variada proposta d’activitats, instal·lacions esportives de tota mena (pàdel, frontó, mini-golf, petanca, bàsquet, futbol…), parc infantil, jardins, piscina a l’estiu, etc. Perquè pugueu gaudir en família d’aquestes dates tan especials i passar-les junts, reobren les portes amb més il·lusió que mai des del 21 de desembre al 3 de gener perquè també pugueu donar la benvinguda al 2021. Podreu ser famílies de 3-4 persones i grups entre 6 a 10 amics!\n📍 Direcció: Ctra. de Sant Llorenç, km. 2 – 25280 Solsona (Lleida)\n📞Telèfon: 973 48 28 61\nAquest parc temàtic a l’aire lliure us ofereix l’oportunitat de conèixer el Parc Natural de la Zona Volcànica de la Garrotxa, amb la meravellosa Fageda d’en Jordà i la vila medieval de Santa Pau. Lava Parc posa a la seva disposició els Carruatges per a la Fageda d’en Jordà, el ferrocarril per la zona dels volcans, passejos a cavall, les activitats amb poni i els seus restaurants i bars perquè us pugueu acostar i descobrir el patrimoni tan característic de la zona. Us agradaria conèixer el volcà Croscat muntats en un poni? Us recomanem molt especialment aquesta ruta de 30 minuts en la que els nen@s s’ho passaran pipa muntats en el poni mentre un adult, dempeus al seu costat, agafa les regnes. Un guia us acompanyarà durant tot el recorregut. Un tranquil passeig on tant pares i mares com la canalla gaudireu del meravellós paisatge de la Garrotxa d’una manera diferent i emocionant. Una vegada finalitzat el passeig, els monitors lliuren un diploma a cada petit genet.\n📍 Direcció: Ctra d´Olot a Santa Pau km 7 (Girona)\n📞Telèfon: 972 680 358\n💰 Preus: 12€ nen@s\nTorna el hit del Nadal del Regina! Les desventures de la Gran Tronera Major i Piula Correcama mentre intenten impedir l’arribada del Messies al món! Tot comença una nit de Nadal, on dos germans es creuen amb una parella d’immigrants que no tenen on anar i es refugien en el metre. Allà, per a passar l’estona, li expliquen la història d’uns pastors molt simpàtics que van viure a Betlem fa més de dos mil anys… Els pastors protagonistes, ‘la Toia’ i ‘el Cigronet’, acabaran interrompent els plans malèfics de la Gran Tronera i acabaran sent perseguits per uns dimonis molt “marxosos” i “rockers”, mentre reben l’ajuda celestial de l’àngel Sant Miquel. Una divertida, dinàmica i fresca versió a ritme de rock, pop i molta marxa que proposa una història paral·lela i actual a l’argument tradicional de les històries dels Pastorets tradicionals! Recomanada per a nens/es a partir de 5 anys.\n📍 Direcció: c/ Séneca 22 (Barcelona)\n📞Telèfon: 932 18 15 12\n💰 Preus: A partir de 11€\n📩 Correo electrónico: teatreregina@jtregina.com\nUs ve de gust gaudir un divertit berenar en família? Situada a Diagonal, aquesta cafeteria family–friendly està ambientada en la pel·lícula del jove mag més conegut del món: Harry Potter. Aquí trobareu delicioses receptes elaborades pels seus propis xefs, entre les quals destaquem els seus espectaculars pastissos casolans i els seus entrepans. Actualment l’horari d’obertura està limitat a les actuals mesures post Covid, però també ofereixen la possibilitat de realitzar comandes take–away. Una boníssima opció per a gaudir d’un dinar o berenar diferent a casa per a sorprendre els nens!\nDirecció: Avinguda Diagonal, 515, 08029\nTelèfon: 937 689 884\nSou cinèfils? Quines ganes de gaudir d’una bona peli i crispetes XL amb els petits de casa! Per a aquestes dates la cartellera està plena de propostes familiars, però ens hem avançat i us hem seleccionat 2 que són èxit assegurat. Trolls ens torna a sorprendre amb la seva segona estrena “Gira Mundial”. Aquesta segona part de la pel·lícula està inspirada en els diferents gèneres musicals. La història comença quan la princesa Poppy i el seu amic Branch s’endinsen en una nova gran aventura en descobrir l’existència d’altres sis tribus de trolls, cadascuna d’elles amb un estil musical diferent. No obstant això, la Reina Bàrbara i el seu pare el Rei Metall, volen imposar el seu gènere musical a totes les tribus i abolir la resta de gèneres. Seran capaços d’aconseguir frenar els macabres plans de la Reina Bàrbara? I la segona proposta: “Érase una vez”. Aquesta pel·lícula ens convida a conèixer la història dels germans Alícia i Peter abans que Alícia fos al País de les Meravelles i que Peter es convertís en Pan. Amb la pèrdua del seu germà major, David, els nens tractaran que els seus pares tornin a ser els que eren i, per a això, hauran de decidir entre enfrontar-se a la realitat o viatjar als mons que la seva imaginació pugui oferir. Totes dues pel·lícules estan en cartellera en diferents cinemes de Barcelona, us deixem els enllaços més a baix!\n.’Érase una vez’\n📍 Direcció: Ctra. de Sant Llorenç, km. 2 – 25280\nSe us ocorre millor manera submergir-vos en l’esperit Nadalenc que visitant pessebre vivent? No us perdeu l’oportunitat de viure de prop aquesta experiència en família! Us recomanem dos pessebres vivents per a visitar a Catalunya que compleixen amb totes les mesures sanitàries decretades: el de Maçanet de la Selva (disponible del 25 de desembre al 2 de gener) i el de Sant Feliu de Llobregat (del 27 al 30 de desembre). Només podran accedir al pessebre les persones amb entrada anticipada. Les podeu comprar via online.\n📍 Direcció: Maçanet de la Selva (Girona), 17412/ Sant Feliu de Llobregat (Barcelona), 08980\nEl Circ Raluy és considerat com un dels circs ambulants més importants d’Europa amb les més de 40 caravanes i camions de principis de segle passat aconseguint transportar a l’espectador a l’època daurada del món del circ. Del 18 de desembre fins al 28 de febrer s’han instal·lat en el Port Vell de Barcelona perquè pugueu gaudir de l’espectacle “TOTO loCURA“, una funció readaptada, innovada, positiva i completament nova, però que continua mantenint aquest segell centenari del circ clàssic i autèntic. En ella coneixereu a Pietro i Bigotis, els qui us provocaran les majors riallades amb la seva relació tan particular d’amor-odi tan i l’extravertit i simpàtic presentador de l’espectacle, entre moltes altres escenes. Una divertida opció per a gaudir d’una tarda en família que mai oblidaran!\n📞Telèfon: 648 701 591 / 695 262 699\n📍 Direcció: Port Vell (Barcelona)\nPrecus: Entradas online des de 11€/pax\n📩 Correu electrònic: info@circoraluy.com\nEls nens/es viuen la nit de Reis com un moment únic i irrepetible de l’any i amb moltíssima il·lusió que se’ns contagia també als adults. Amb aquest còctel d’emocions, i inspirats en la màgica nit, la Companyia Lazzigags torna un any més amb Sihir i la Nit de Reis, un espectacle musical que reflecteix valors fonamentals per a l’aprenentatge i el creixement personal dels més petits. La Laia, una nena de 12 anys, i l’Aran, un nen de 6, són dos germans que han d’anar a viure a casa de la seva tieta la nit de Reis perquè els seus pares han hagut de marxar de viatge. La Laia està enfadada amb ells perquè han marxat i fa creure a l’Aran que els Reis no passaran per casa de la seva tieta perquè no saben que viuen allà. La tieta decideix ajudar-los i els convida a llegir un llibre molt especial on apareix Sihir, un personatge màgic, aprenent de mag, que s’ha emportat per error “El Gran Llibre de les Adreces” dels nens/es que cada any preparen els patges reals. Necessita retornar-ho als patges urgentment i demana ajuda als dos germans. Seran capaços d’aconseguir-ho? Podeu comprar l’entrada online aquí!\n📍 Direcció: Sants Teatre del Centre (Carrer d’Antoni de Capmany, 72, 08014 Barcelona)\n🕛Horari: 28, 29 i 30 de desembre de 2020 a les 17:30h\n💰 Preus: 13€